সাবধান ইন্ডিয়া আমরা আসছি! আফ্রিদিদের দাপট দেখে হুঁশিয়ারি পাক সমর্থকদের

কলকাতা: ১০৪/১০, ২৬৬/১০, ১৯৩/১০। এগুলো পাকিস্তানের (Pakistan) বিরুদ্ধে যথাক্রমে নেপাল (Nepal), ভারত (India) এবং বাংলাদেশের (Bangladesh) রান। তিন ম্যাচেই প্রতিপক্ষের ১০টা উইকেট তুলে নিয়েছেন পাকিস্তানি বোলাররা। এই ৩০ উইকেটের ২৩টাই নিয়েছে তাদের পেস ত্রয়ী। তাঁদের উপর ভর করেই নতুন করে স্বপ্ন দেখছেন ওয়াঘার ওপারের মানুষ। এমনকী আগামী রবিবারের ম্যাচের জন্য ভারতকে হুঁশিয়ারিও দিচ্ছেন তাঁরা।

শাহিনশাহ আফ্রিদি (Shahin Shah Afridi), নাসিম শাহ (Naseem Shah) এবং হারিস রউফ (Haris Rauf)। সম্ভবত এই মুহূর্তের একমাত্র পেস-আক্রমণ যেখানে তিনজনেই ১৪৫ কিমি প্রতি ঘণ্টার উপরে বল করতে পারেন। সেই সঙ্গে রয়েছে সুইং এবং অবশ্যই নিয়ন্ত্রণ। বিশ্বের যে কোনও ব্যাটিং লাইন আপকে ধ্বংস করতে পারে এই পেস আক্রমণ তা ভারতের বিরুদ্ধেই দেখা গিয়েছে। সুপার ফোরে (Super Four) পাকিস্তানের বিরুদ্ধেও ত্রিফলার শক্তি দেখা গেল।

আরও পড়ুন: হিসেবের ভুলে এশিয়া কাপ থেকে ছিটকে গিয়েছে আফগানিস্তান! কাঠগড়ায় অ্যানালিস্ট

Be aware India we’re coming ??#PAKvBAN pic.twitter.com/dGD2aNdP9O

— Aleesha?? (@itx_alisha55) September 6, 2023

টস জিতে প্রথমে ব্যাট নিয়েছিল বাংলাদেশ। প্রথম ১০ ওভার পাওয়ার প্লে, দ্রুত রান তোলার সময়। পাক পেসারদের দাপটে ১০ ওভারে বাংলাদেশ চার উইকেট হারিয়ে ৪৭। অধিনায়ক সাকিব আল হাসান (৫৭ বলে ৫৩) এবং মুশফিকুর রহিম (৮৭ বলে ৬৪) লড়াই করা সত্ত্বেও বঙ্গ ব্রিগেড ১৯৩ রানে খতম। রউফ নিলেন চারটে, নাসিম ৩টে এবং শাহিন একটা।  উল্লেখযোগ্য, মাত্র ৩৮.৪ ওভার ব্যাট করতে পেরেছে বাংলাদেশ।

These three are the Bermuda Triangle in the world of cricket?#AsiaCup2023 #PAKvBAN#AsiaCup #Pakistan #Bangladesh#BangalTigers pic.twitter.com/GTGvkdUNhj

— Abu Bakar Bajwa ?? (@superbajwa) September 6, 2023

এহেন ভয়ঙ্কর বোলিং আক্রমণ দেখে স্বাভাবিকভাবেই উচ্ছ্বসিত পাকিস্তানি সমর্থকরা। টুইটারে চলছে ভারতকে হুঁশিয়ারি দেওয়া। একজন টুইটারে লিখলেন, “সাবধান ভারত, আমরা আসছি।” অনেকেই মনে করছেন, পাকিস্তানি পেস আক্রমণ এই মুহূর্তে বিশ্বের সেরা। এমনকী একজন ভারতীয়ও একথা মানছেন। তিনি লেখেন, “সত্যি কথা বলতে আমাদের সবার স্বীকার করতে হবে যে পাকিস্তান দলের পেস আক্রমণ সবথেকে ভয়ঙ্কর। ওরা প্রত্যেকে এই মুহূর্তে আগুন।” এক ব্যক্তি মজা করে লিখলেন, এই তিন পেসার এখন বিশ্ব ক্রিকেটের বারমুডা ট্রায়াঙ্গল। আপাতত রবিবারের অপেক্ষা। বারমুডা ট্রায়াঙ্গলের রহস্যভেদ ভারত করতে পারে  কি না সেটাই দেখার।